# Virksomhedsforlagt undervisning på GF 2 mod pædagogisk assistent

I samarbejde med oplæringsvirksomhederne i Region Hovedstaden indfører SOSU H virksomhedsforlagt undervisning på GF2 mod den pædagogisk assistentuddannelse.

**Formål med at indføre virksomhedsforlagt undervisning på GF2:**

At flere elever i mødet med praksis:

* Får styrket koblingen mellem teori og praksis
* Opnår afklaring af kompetencer i relation til uddannelsen
* Fastholdes i overgangen mellem grundforløb og hovedforløb
* Kan opnå uddannelsesaftale på GF 2

**Definition af virksomhedsforlagt undervisning:**

Begrebet virksomhedsforlagt undervisning kendes fra flere bekendtgørelser under Børne- og Undervisningsministeriet.

Virksomhedsforlagt undervisning er skoleundervisning der henlægges til og gennemføres på en virksomhed, som skolen samarbejder med. Skolen er ansvarlig for tilrettelæggelsen af undervisningen, der kan bidrage til målopfyldelsen for skoleperioden.

Den virksomhedsforlagte undervisning er undervisning på linje med anden tilrettelagt lærerstyret undervisning på SOSU H og indgår som en del af den praksisnære undervisning på GF 2.

I denne forbindelse forlægges undervisningen til konkrete og potentielle oplæringssteder, der fremadrettet benævnes ’en virksomhed’. Dermed kan vejledning udføres af medarbejdere og mere erfarne elever i virksomheden i samarbejde med skolen.

Underviserne er skemalagte til den virksomhedsforlagte undervisning. Eleverne får en opgave med fra skolen, som de arbejder med i den virksomhedsforlagte undervisning. Elever og undervisere har desuden aftalt, hvordan de i løbet af den virksomhedsforlagte undervisning er i kontakt digitalt via læringsplatformen ISTlearning, som eleverne tilgår på egne devices.

Rammen/opgaven for den virksomhedsforlagte undervisning findes på SOSU H’s hjemmeside under [Virksomhedsforlagt undervisning](https://sosuh.dk/samarbejdspartnere/oplaering/haandboeger-og-opgaver/) og på læringsplatformen ISTlearning

Den virksomhedsforlagte undervisning kan rumme en eller flere af følgende metoder:

Observationer af praksis, afprøvning i praksis, logbog, refleksioner, vejledning, rådgivning, information og undervisning.

**Arbejdsgange for SOSU H og oplæringsvirksomheder ved VFU:**

En gang årligt (senest 1. september) fastlægger SOSU H, hvilke kalenderuger den virksomhedsforlagte undervisning placeres i det efterfølgende år. Datoer og uger kommunikeres ud til uddannelseskonsulenter, oplæringsvirksomhederne og relevante ansatte på SOSU H.

Virksomhedsforlagt undervisning placeres i grundforløbets skoleuge 11 i temaet ’Pædagogisk aktiviteter’.

**Fordeling af eleverne i forhold til hvilken kommune eleverne kommer i virksomhedsforlagt**

**undervisning i:**

Elever ***med*** uddannelsesaftale kommer i VFU i den ansættende kommune hos egen oplæringsvirksomhed.

Elever ***uden*** uddannelsesaftale kommer i VFU i elevens bopælskommune. SOSU H’s administration fordeler eleverne ift. til bopælskommuner og sender besked til uddannelseskonsulenterne i kommunerne.

**Kommunerne ansætter løbende elever, hvorfor SOSU H gør status 6 uger før VFU:**

6 uger før VFU orienterer administrationen på SOSU H uddannelseskonsulenterne om, hvor mange elever kommunen skal tilbyde VFU.

Der orienteres om:

1. De elever kommunen har ansat, der kommer i VFU
2. Elever med bopæl i kommunen, der endnu ikke har opnået en uddannelsesaftale, som kommer i VFU.

SOSU H sender via sikker mail liste med elevnavne, holdnavn, uddannelseskode, mailoplysninger samt cpr. numre til uddannelseskonsulenter i kommunerne. Listen anvendes af kommunen til registrering af fremmøde.

Hvis en kommune og elev indgår uddannelsesaftale ***frem til to uger før VFU***, så er det ansættende kommunes opgave at informere anden kommune om, at eleven ikke kommer i virksomhedsforlagt undervisning hos dem. ***Der ændres ikke på elevernes placering i den virksomhedsforlagte undervisning de sidste to uger op til.***

**Kommunens kontakt til eleverne før VFU:**

Senest fire uger før den virksomhedsforlagte undervisning kontakter kommunerne de elever, der skal i virksomhedsforlagt undervisning i kommunen omkring mødetid- og sted og kontaktdata i tilfælde af elevens sygdom. Dette vil typisk ske via e-boks eller edu-adm.

Elever uden ansættelse, der er bosiddende på Frederiksberg, tilbydes virksomhedsforlagt undervisning i Københavns omegnskommuner. SOSU H går i dialog med disse kommuner.

**Det faglige indhold i virksomhedsforlagt undervisning:**

Virksomhedsforlagt undervisning er placeret i temaet: ”Pædagogiske aktiviteter” jf Den Lokale Undervisningsplan. Omfanget af VFU er fem dage i oplæringsvirksomheden. Forud herfor har eleven haft en dags forberedende undervisning på skole. De fem dages VFU i oplæringsvirksomheden følges op af en dags opsamling og evaluering på skolen.

**Model for den virksomhedsforlagte undervisning:**

|  |  |  |
| --- | --- | --- |
| **Tema: Pædagogiske aktiviteter** | | |
| **Før - dag 1**  Undervisning på skolen | **Under – dag 2, 3, 4, 5, 6**  Virksomhedsforlagt undervisning i ”en virksomhed”  Omfanget af en dagvagt svarer til 7,5 time incl. 30 minutter til refleksion og opgave på elevens læringsplatform ISTlearning. | **Efter- dag 7**  Undervisning på skolen |
| Intro og forberedelse til 5 dage med VFU.  Introduktion til opgaverne.  Plan for/ aftale om mundtlig kontakt mellem eleven og underviser èn af de 5 dage i den VFU. | Observation og deltagelse i praksis med særlig fokus  på mødet med den pædagogiske målgruppe.  Eleven har fokus på:   * Relationer i den pædagogiske opgave * Kommunikation og samarbejde * Pædagogiske aktiviteter til målgruppen * Sundhed, trivsel og udvikling * Observation og dilemmaer   Eleven reflekterer og fastholder sine refleksioner på læringsplatformen Itslearning. | Opsamling på:   * Mødet med den pædagogiske målgruppe * Observationer * Refleksioner og dilemmaer * Erfaringer * Læring * Evaluering af VFU |

**Tilstedeværelse:**

Skolens registrering af tilstedeværelse i virksomhedsforlagt undervisning sker via elevens aktivitet på læringsplatformen ISTlearning. Dette står den skemalagte underviser for.

Kommunen sender senest onsdag i den efterfølgende uge tilstedeværelses registrering for eleverne til SOSU H´s uddannelsesadministration ([udd-adm@sosuh.dk](mailto:udd-adm@sosuh.dk)), som sender denne videre til skemalagt underviser if. til registrering på Studie+.

**Fravær**:

Eleven melder om fravær til skolen på samme måde, som de gør under skoleophold. Det vil sige, at de orienterer om fravær via Studie+.

**Virksomhedsforlagte uger i 2024:**

**Hold 2402GF2 PAU:**

**Kalenderuger:**

Uge 16 = dag 1: 19.04.24: Forberedelse på skolen til den virksomhedsforlagte undervisning

Uge 17 = dag 2 – 6: 22.04. – 26.04.24: Virksomhedsforlagt undervisning i pædagogisk praksis

Uge 18 = dag 7: 29.04.24: Afslutning og evaluering på skolen

**Hold 2408 GF2 PAU:**

**Kalenderuger:**

Uge 43 = dag 1: 25.10.24: Forberedelse på skolen til den virksomhedsforlagte undervisning

Uge 44 = dag 2 – 6: 28.10. – 01.11.24: Virksomhedsforlagt undervisning i pædagogisk praksis

Uge 45 = dag 7: 04.11.24: Afslutning og evaluering på skolen

**Tavshedspligt, børneattest, straffeattest:**

Det er op til den enkelte kommune at beslutte og forvalte, om der indhentes straffeattest, børneattest og tavshedspligt for eleven inden opstart af den virksomhedsforlagte undervisning.

SOSU H informerer eleverne om, at de i forbindelse med den virksomhedsforlagte undervisning kan blive afkrævet straffe – og børneattest (forskelligt fra kommune til kommune) foruden, at eleven af kommunen kan blive bedt om at skrive under på en tavshedspligtserklæring. Hvis eleven er under 18 år, orienteres elevens forældre/værge samtidigt.

**Forsikringsforhold:**

Eleverne er forsikringsdækket som under al anden undervisning og ansættelse. Det betyder, at elever med uddannelsesaftale er forsikret som øvrige ansatte gennem virksomheden, og evt. skader skal derfor anmeldes som arbejdsskader gennem kommunen.

Elever uden uddannelsesaftale er forsikringsdækket som ved al anden undervisning. Typisk vil eleven skulle anmelde en evt. skade til egen forsikring.

**Afklaring af GDPR**

Virksomhedsforlagt undervisning er en del af 3-partsaftalen og er dermed en del af vores offentlige myndighedsudøvelse. SOSU H må godt videregive kontaktoplysninger for elever til kommunerne, som er selvstændig dataansvarlige. Når SOSU H informerer kommunen/ uddannelseskonsulenten, ligger det i kommunens regi, hvem de deler oplysningerne med. Kommunerne bruger alene kontaktoplysningerne til at kommunikere med eleven og med den lokale virksomhed, der skal modtage eleven.

SOSU H deler kun oplysninger med kommunen som en del af elevens uddannelsesforløb. Da den virksomhedsforlagte undervisning er en del af elevens uddannelsesforløb, er en deling af kontaktoplysninger en forudsætning for, at eleven kan følge og gennemføre uddannelsen.

**Elever under 18 år:**

For elever under 18 år orienteres elevens forældre/værge samtidigt med eleven om placeringen af den virksomhedsforlagte undervisning.

**Kommunikationsplan til implementeringen af virksomhedsforlagt undervisning:**

Modellen for den virksomhedsforlagte undervisning formidles til nedenstående interessenter og aktører:

* Det tværkommunale dialogmøde for de pædagogiske assistenter
* Det lokale uddannelsesudvalg for de pædagogiske assistenter
* Uddannelseskonsulenterne i kommunerne
* Den pædagogiske ledelse på SOSU H
* Uddannelsesadministrationen
* Uddannelsesvejledningen
* Elevrådet

**Evaluering:**

SOSU H er ansvarlig for, at tiltaget evalueres medio maj 2025.

Datagrundlag:

* Antal gennemførte forløb med virksomhedsforlagt undervisning i nord, vest og syd
* Udvikling i gennemførsel af GF2
* Udviklingen i ansættelse og overgang til hovedforløb
* Elevfremmøde i virksomhedsforlagt undervisning
* Fokusgruppeinterview med: oplæringsvirksomheder, elever og undervisere
* Spørgerammen for interview designes af SOSU H`s pædagogiske udviklingskonsulent.
* Ansvarsfordeling:
* Kommuner finder interview personer fra oplæringsvirksomheder
* SOSU H finder elever og undervisere, der har deltaget i den virksomhedsforlagte undervisning.
* Fælles vurdering af ressourcetrækket i uddannelsesadministrationen og i kommunerne.